  Майя Бывальцева Быгы гуртысь удмурт сиён-юонлэнмузей-юртэз куноосты пумитаны кутске 1-тӥ шуркынмонэ. 26-тӥ коньывуонэ со сярысь ивортэ Улосвылэз азинтон стратегияя институт. Удмурт сиён-юонлы сӥзем нырысетӥез но та дырлы одӥг гинэ интерактивной музей Шаркан ёросысь Быгы гуртын кылдӥз 2016-тӥ арын гужем шорын. Со финн-угорсиён-юонъя«Быг-быг» калыккуспо фестивальлэн валтӥсь ужрадэз луиз. Экспонатъёс пӧлын — корка котырын кулэ луись тӥрлык, вашкала ӵушконъёс, дэремъёс, куэм коверъёс но шобыретъёс. Музей школалэн азьвыл сиськонниезлэн юртаз интыяськиз. «Юрт быдэсак выльдӥськиз, ми липетсэ, выжзэ, вӧлдэтсэ, укнооссэ воштыны быгатӥмы, гур но веранда пуктӥмы», — Быгы муниципал кылдытэтлэн тӧроезлэсь Нина Беляевалэсь кылъёссэ вера институт. Музей интерактивной нимаське, малы ке шуоно отын куноосты пӧраськыны дышетозы, кылсярысь, варсь пӧзьтыны но вӧй шуккыны. Музее нырысетӥ лыктӥсьёслы нимысьтыз ужрад дасязы, со нимаське «Козма корка пыронэ ӧтчаське». Тегъёс: Лулчеберет Туризм Шаркан Удмуртия удмуртъёс сиён-юонъёс Удмуртиысьтуризм  